**Kreativno pisanje**

 **– poetska terapija**

Metode i oblici rada: intervju, predstavljanje osobnog pisanja pjesama (proces nastajanja – Sara Pondeljak), grupna interakcija, brainstorming, voditeljstvo (knjižničarka); diskusija o tekstu – slušanje i reakcija sudionika te koncentracija na “pogled u sebe”, kreativno stvaralaštvo – pisanje

1. Sara se predstavlja, govori o nastanku zbirke, ilustracije, objavljivanje zbirke; intervju: radiš li zapise, popravljaš li i nakdnadno prepravljaš pjesme; bilježiš li rođene stihove u svim trenutcima
2. Sarina košarica njenih pjesama: čita odabrane pjesme (3-5) i govori kako su nastale, kad su zapisane isl.
3. Knjižničarka: podijelimo se u manje grupe (3-4 člana) – brainstorming i pisanje:
* Svaka grupa ima presavijen list papira s ključnim riječima iz Sarine pjesme (zbirka Sanjarima); vođa grupe čita riječ po riječ, a ostali nižu asocijacije uz tu riječ. Voditelj ih zapisuje. Slijedi sređivanje popisa s brainstorminga.
* Npr. (desno od ključnih riječi) treba srediti popis asocijacija da izdvojimo jedan motiv (prema dogovoru) i napišemo ga kao “glagol u 1. licu jednine”
* Grupa promatra svoja 2 stupca te ih povezuje u rečenice / stihove.
* Kada zapišu pjesmu, pročitaju je naglas ostalim grupama, a tek tada čita se i uspoređuju dojmovi, tema i motivi sa Sarinom polaznom pjesmom
1. Evaluacija radionice: Sarina ocjena; evaluacijski listić za učenike - sudionike

**Pjesme nastale na radionici**

**Tišina**

**Tišina, što reći?**

**Kao zimi gusta trava.**

**U sobi pored tople peći.**

**Tišina, spava.**

Inje, što reći?

Inje je na grani.

Snijeg je vani sve veći i veći.

Pjesma nam je u banani.

**Odlazak**

**Lišće šušti.**

**Čuje se tužan pjev ptica s grane.**

**Samoća boli.**

**Noć.**

**Leden vjetar slama niti sreće**

**Otišla je.**

**I, vratit se neće…**

**Pronašla je novu adresu.**

**Duša joj živi u rajskome plesu.**

**G∞‬G**

**Leti galeb u dalek kraj,**

**Došao je 1. Maj.**

**Galeb je vrlo sretan,**

**Jer je naučio formulu za metan:**

**Kemija mu je jača strana,**

**Hrvatski jezik mu je mana.**

**On znade reći samo grak-grak**

* **U tili čas utekne mu plijen svak.**

**Sjedio je gmaz na kamenu,**

**Nosio smolu na ramenu.**

**U pjesmi ovoj slobode ima**

**Kao i puno rima.**

**Voljenom čovjeku**

**Sviraj,prijatelju, voljenom čovjeku,**

**Sviraj mu moju pjesmu da plačem,**

**Sviraj mu da čuje kako jecam jadno,**

**Jer Njega mi nema, njega mi nema.**

**Veseli se, prijatelju, svakom novom buđenju,**

**Veseli se Bogu i ljubavi koje t se pruža**

**Veseli se svakom uzdahu,**

**Nemoj, kao ja, tužan klonuti.**

**Zaplovi beskrajnim oceanima života,**

**Zaplovi valovima ljubavi, ne daj se,**

**Zaplovi svojom barkom drvenom,**

**Zaplovi prijatelju, uživaj u životu….**

**Srušiti se…**

**Srušiti se u utopiju ljubavi**

**Živimo za sklad u životu**

**Želimo ostvarenje sna u sreći.**

**Gradimo branu neprijateljstva.**